cyanic-selkie/wikianc huggingface dataset:
சான்ட்டா குரூசு டெ லா சியேறா
சான்டா குரூசு டெ லா சியேறா (தமிழ்: மலைத்தொடரின் புனிதச் சிலுவை), பொதுவாக சான்டா குரூசு, கிழக்கு பொலிவியாவில் சான்டா குரூசு மாநிலத்தின் தலைநகரமாகும். பிறை ஆற்றின் கரையில் அமைந்துள்ள இந்த நகரத்திலும் இதன் பெருநகரப்பகுதியிலும் மாநிலத்தின் 70% மக்கள் வாழ்கின்றனர். இது உலகின் விரைவாக வளர்ந்து வரும் நகரங்களில் ஒன்றாக விளங்குகின்றது. 1561இல் நுஃப்லோ டெ சாவேசு என்ற எசுப்பானிய நாடு தேடலாய்வாளரால் தற்போதுள்ள இடத்திற்கு கிழக்கில் ஏறத்தாழ 200 km தொலைவில் நிறுவப்பட்டது; பலமுறை இடம் மாற்றப்பட்டு முடிவாக 16ஆம் நூற்றாண்டின் இறுதியில் பிறை ஆற்றின் கரையில் அமைக்கப்பட்டது. வரலாற்றின் பெரும்பகுதிக்கும் இது ஓர் தொலைவுக் குடியிருப்பாகவே இருந்து வந்தது. 1825இல் பொலிவியா விடுதலை பெற்றபிறகும் கூட இது வளரவில்லை. இரண்டாம் உலகப் போருக்குப் பின்னரும் விரிவான வேளாண்மை மற்றும் நிலச் சீர்திருத்தங்களுக்குப் பிறகே இது விரைவாக வளர்ச்சியடையத் தொடங்கியது.
தற்போது இது பொலிவியாவின் மிகுந்த மக்கள்தொகை உடைய நகரமாக வளர்ந்தோங்கியுள்ளது; 2006இல் நகராட்சியின் மக்கள்தொகை 1,528,683 ஆக கணக்கெடுக்கப்பட்டுள்ளது. சான்டா குரூசு மாநிலம் நாட்டின் இரண்டாவது மக்கள்தொகை மிக்க மாநிலமாக விளங்குகின்றது. பொலிவியாவின் மொத்த உள்நாட்டு உற்பத்தியில் 35% பங்காக உள்ள சான்டா குரூசு நாட்டின் அன்னிய நேரடி முதலீட்டில் 40% பங்கை ஈர்க்கிறது. எனவே சான்டா குரூசு பொலிவியாவின் முதன்மை வணிக மையமாகவும் நாட்டின் பிறபகுதிகளிலிருந்து குடிபெயர்வோரின் முன்னுரிமை பெற்ற நகரமாகவும் விளங்குகின்றது. மாநிலத்தில் தயாரிக்கப்படும் இயற்கை எரிவளி அடுத்துள்ள நாடுகளுக்கு ஏற்றுமதி செய்யப்படுகின்றது. எண்ணெய், வனப் பொருட்கள் மற்றும் வேளாண் வணிகம் பொருளியலில் முதன்மை பங்காற்றுகின்றன.
மேற்சான்றுகள்
பகுப்பு:பொலிவியாவின் நகரங்கள்
பருத்த அலகுப் பனங்காடை
பருத்த அலகுப் பனங்காடை [Oriental dollarbird (Eurystomus orientalis)] என்பது இந்தியா, தென்கிழக்காசியா, கொரியா, ஜப்பான், ஆஸ்திரேலியா உள்ளிட்ட நாடுகளில் காணப்படும் புறாவின் அளவையொத்த ஒரு பனங்காடை. பறக்கும்போது அடிப்பகுதியில் தென்படும் இரு வெண்ணிற வட்டங்கள் டாலர் நாணயத்தைப் போன்று இருப்பதால், இதற்கு டாலர்பறவை என்ற பெயர் உண்டு. இதன் E. o. laetior என்ற உள்ளினம் தென்மேற்கு இந்தியாவில் (குறிப்பாக, மேற்குத் தொடர்ச்சி மலைப்பகுதியிலும் கேரளாவிலும்; அரிதாக, சென்னையிலும்) காணப்படுகின்றது.
மேற்கோள்கள்
பகுப்பு:தமிழ்நாட்டில் காணப்படும் பறவைகள்
ஒன்னு சிரிக்கு
ஒண்ணு சிரிக்கு என்பது 1983 ஆம் ஆண்டில் வெளிவந்த இந்திய மலையாள மொழித் திரைப்படமாகும். இப்படம் பிஜி விஸ்வம்பரனின் இயக்கத்தில் உருவானது. இப்படத்தில் மம்முட்டி, ஸ்வப்னா, அடூர் பாசி, ராஜ் குமார் மற்றும் ஜலஜா ஆகியோர் முக்கிய வேடங்களில் நடித்திருந்தனர். படத்திற்கு ஜான்சன் இசையமைத்தார்.
ஒலிப்பதிவு
பூவாச்சல் காதரின் பாடல் வரிகளுக்கு ஜான்சன் இசையமைத்துள்ளார்.
இரைச்சல் இசை
thumb|வலது|இரைச்சல் இசைஞர் இரைச்சல் இசை (Noise music) என்பது இசையின் ஒரு வகையான இசை வகையாகும். இசைப் பண்பு ஒரு குறிப்பிட்ட செறிவுக்கு மேலே அதிகமாகும் போது அது இரைச்சலாக மாறுகிறது. இசைச் சூழலில் இரைச்சல் இசை என்பதில் பரந்த அளவிலான இசை வகை மற்றும் ஒலி அடிப்படையிலான படைப்பு நடைமுறைகள் போன்றவை அடங்கும். பாரம்பரிய இசைக்கருவிகளால் உருவாக்கப்படும் இசை மற்றும் இசையல்லாத ஒசை இவற்றுக்கிடையே உள்ள தனித்தனிமைக்கு இரைசல் இசை சவாலாகத் திகழ்கிறது
சிவசங்கரி
சிவசங்கரி (பிறப்பு: அக்டோபர் 14, 1942) ஒரு தமிழக எழுத்தாளர் ஆவார். இவர் நாவல், சிறுகதை, பயணக் கட்டுரை, இலக்கியக் கட்டுரை, நேர்காணல், மொழிபெயர்ப்பு எனப் பல தளங்களில் இயங்குகிறார். 1993 இலிருந்து "இலக்கியம் மூலம் இந்திய இணைப்பு" என்ற செயற்றிட்டத்தை முன்னெடுத்து வருகிறார். இவரது 150 க்கும் மேற்பட்ட சிறுகதைகள் மற்றும் குறுநாவல்கள், 35 நாவல்கள், 13 பயணக் கட்டுரைத் தொகுப்புக்கள், 7 கட்டுரைத் தொகுப்புக்கள், 2 வாழ்க்கைச் சரிதங்கள் ஆகியவை வெளியாகியுள்ளன.
எழுத்துலகில்
இவரது முதல் சிறுகதை "அவர்கள் பேசட்டும்" - குழந்தையில்லாத இளம் தம்பதியின் மெல்லிய உணர்வுகளைச் சித்தரிக்கும் கதை, 1968 மே 12 ஆம் நாளிட்ட கல்கி இதழில் பிரசுரமாகி, எழுத்துலகில் பிரவேசித்தவர். இரண்டாவது சிறுகதை "உனக்குத் தெரியுமா?" - ஒரு குடிகாரனைப் பற்றிய கதை, 'ஆனந்த விகடன்' பத்திரிகையில் பிரசுரமானது. அதன்பின் பல சிறுகதைகள், தொடர்கதைகள், குறுநாவல்கள், வெளிநாட்டு அனுபவங்கள், கட்டுரைத் தொடர்கள் என எழுதியிருக்கிறார்.
வெளி இணைப்பு
பகுப்பு:தமிழகப் பெண் எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:தமிழ்ப் பெண் எழுத்தாளர்கள் பகுப்பு:1942 பிறப்புகள் பகுப்பு:வாழும் நபர்கள் பகுப்பு:சென்னை எழுத்தாளர்கள்
எலி (சீன சோதிடம்)
thumb|250px எலி சீன சோதிடத்தின் முதல் குறி ஆகும். 1924, 1936, 1948, 1960, 1972, 1984, 1996, 2008, 2020, 2032 ஆகிய வருடங்கள் எலி வருடங்கள் ஆகும். இந்த வருடத்தில் பிறந்தவர்கள் வசீகரமும், போராடும் குணமும் கொண்டவர்களாக இருப்பார்கள் என்பது சீன சோதிடத்தின் கணிப்பு ஆகும்.
பெயர்க்காரணம்
புத்தர் முக்தி அடைந்து இந்த உலகை விட்டுச்செல்லும் போது, இந்த உலகில் உள்ள அனைத்து விலங்குகளையும் சந்திக்க வேண்டி அழைப்பு விடுத்தார். இந்த கூட்டம் நடக்கவிருந்த முந்தைய நாள் பூனை தனது நண்பனான எலியிடம் கூட்டம் பற்றி கூறிவிட்டு, காலையில் முதலில் எழுபவர் மற்றவரை எழுப்ப வேண்டும் என்று முடிவு செய்து விட்டு தூங்கச்சென்றது. மறுநாள் காலையில் எழுந்த எலி, தான் மட்டுமே முதலில் செல்ல எண்ணி பூனையை எழுப்பாமல் தனியே சென்றது. இவ்வாறு கூட்டத்திற்கு முதலில் சென்ற எலியையே புத்தர் முதல் வருடத்திக்கான சின்னமாக்கினார். இதன் பிறகு கூட்டத்திற்கு எருது, புலி, முயல், டிராகன், பாம்பு, குதிரை, ஆடு, குரங்கு, சேவல், நாய், பன்றி ஆகியவை வரிசையாக வந்தன. தாமதமாக விழித்த பூனை கூட்டம் நடந்த இடத்திற்கு வந்த போதுதான், அங்கு கூட்டம் எற்கனவே முடிந்துவிட்டதை அறிந்தது. அன்று முதல் எலி பூனைக்கு பகையாகியது.
இது எலி, முதல் வருடச்சின்னமாக வந்ததின் காரணமாக சீனாவில் கூறப்படும் கதை ஆகும்.
வெளி இணைப்புகள்
பகுப்பு:சீன சோதிடம்
வில்லியம் ஜெப்ரீஸ்
வில்லியம் ஜெப்ரீஸ்  William Jefferies , பிறப்பு: சூலை 1 1777, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1803 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
வில்லியம் ஜெப்ரீஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1777 பிறப்புகள்
டிஜிகேபிள்
டிஜிகேபிள்  (Digicable) ஓர் முன்னணி இந்திய கம்பிவடத் தொலைக்காட்சி மற்றும் தொலைதொடர்பு நிறுவனமாகும்.இந்நிறுவனம் இந்தியாவின் 14 மாநிலங்களில் 125 நகரங்களில் கம்பிவடத் தொலைக்காட்சி, இணைய அணுக்கச்  சேவைகளை வழங்கி வருகின்றனர். பஞ்சாப், உத்தரப் பிரதேசம், மத்தியப் பிரதேசம், இராசத்தான் மற்றும் சத்தீசுகர் மாநிலங்களில் கூடுதலான வாடிக்கையாளர்களைப் பெற்றுள்ளது. இதன் தலைமை அலுவலகங்கள் மும்பையில் அமைந்துள்ளன. இதனை சகாரா குழுமம் கையகப்படுத்த திட்டமிட்டுள்ளது.
வெளி இணைப்புகள்
பகுப்பு:இந்திய தொலைதொடர்பு நிறுவனங்கள்
இராஜகேசரி (புதினம்)
இராஜகேசரி, எழுத்தாளர் கோகுல் சேஷாத்ரி எழுதிய ஒரு வரலாற்றுத் தமிழ்ப் புதினம்.கற்பனைக் கதையாக எழுதப்பட்டாலும் பல்வேறு சோழர்காலக் கல்வெட்டுகள், செப்பேடுகள் மற்றும் இதர ஆய்வுத் தரவுகளின் அடிப்படையில் அக்கால சமூக வரலாற்றுப் பின்புலத்தைப் பிரதிபலிக்கும் வகையில் இக்கதை புனையப்பட்டுள்ளது. 2004 முதல் 2005 வரை இணையத்தில் தொடராக வெளிவந்த இப்புதினம் பழனியப்பா பிரதர்ஸ் பதிப்பகத்தாரால் ஜூலை, 2008 ஆம் ஆண்டு நூலாக வெளியிடப்பட்டது.
கதைச் சுருக்கம்
இப்புதினம் நிகழும் காலம் சுமார் கிபி 1000. சோழர் பெருவேந்தர் இராஜராஜ சோழரின் பிறந்த நாளான ஐப்பசி மாத சதய நட்சத்திர நாளன்று விமரிசையான கொண்டாட்டத்திற்கு ஆயத்தமாகிக் கொண்டிருக்கிறது சோழர் தலைநகரான தஞ்சை. . அரசரின் பிறந்த நாள் விழாவில் கலந்து கொள்ள, நாட்டின் பிற பகுதிகளிலிருந்து மக்கள் தலைநகரை நோக்கி வந்து குவிந்த வண்ணம் உள்ளனர்.
ஓராண்டுக்கு முன் இராஜராஜரால் திட்டமிடப்பட்டுத் தொடங்கப்பட்ட இராஜராஜேஸ்வரம் தஞ்சைப்_பெருவுடையார்_கோயில் ஒருபுறம் மளமளவென்று உருப்பெற்றுக் கொண்டிருக்கிறது. . பெரும் கற்கள் யானைகளால் இழுக்கப்பட்டப் பாரவண்டிகளிலிலிருந்து இறக்கப்படுகின்றன. திட்டத் தலைமைக் கணக்கர் ஆதித்தன் சூரியன்,, அங்கு நடைபெற்றுக் கொண்டிருந்த பல வகையான பணிகளைச் சுறுசுறுப்பாகக் கண்காணித்துக் கொண்டிருக்கிறார். சிற்பிகள், சித்திரக்காரர்கள், தொழில் வல்லுநர்கள், சமயக் குரவர்கள் என பலதுறை வல்லுநர்களால் நிறைந்துள்ளது அந்த வளாகம். கடவுளுக்குப் பணிசெய்ய தளிப்பெண்டுகள் எனப்படும் 400 நடன மங்கையர் நாட்டின் பல பாகங்களிலிலிருந்தும் வரவழைக்கப்பட்டுள்ளனர். பிறந்த நாள் விழாவில் இராஜராஜ சோழரின் வாழ்க்கையை மையப்படுத்தி எழுதப்பட்ட “ஸ்ரீ இராஜராஜ விஜயம்” எனும் நாட்டிய நாடகத்தை அரங்கேற்ற விஜயராஜ ஆச்சாரியரின் தலைமையில் முனைப்பாக ஒத்திகைகள் நடைபெற்றுக் கொண்டிருக்கின்றன. .
சோழநாட்டின் தலைநகரம் இவ்வாறு பிறந்த நாள் விழாக் கொண்டாட்ட ஏற்பாடுகளில் மகிழ்ச்சியோடு மூழ்கியிருக்க, பலநூறு காதங்களுக்கு அப்பால், சேரநாட்டு எல்லைகுட்பட்ட காட்டுப்பகுதியில் இராஜராஜருக்கு எதிராக ஒரு பயங்கர சதித்திட்டம் உருவாகியுள்ளது. சதித்திட்டத்தை நிறைவேற்ற அனுப்பப்பட்டுள்ள சதிகாரர்கள் சோழர் தலைநகருக்குள் ஊடுருவித் தமது நோக்கத்தை நிறைவேற்றிக்கொள்ள தக்க தருணத்தை எதிர்பார்த்துக் காத்திருக்கின்றனர்.
இந்நிலையில் சோழர் தலைநகருக்கு சற்று தூரத்தில் துழாய்க்குடி எனும் சிறிய கிராமத்தில் வசித்து வரும் அம்பலவாணர் கம்பன் அரையன் எனும் 55 வயதான மூத்த சோழ வீரர் அருகிலுள்ள கோயிலில் கூத்துப் பார்த்துவிட்டு ஊருக்குத் திரும்பிக் கொண்டிருக்கிறார். காட்டு வழியில் அந்தப் பெரியவரின் கண்ணெதிரே சேர நாட்டுச் சதியின் ஒரு அங்கமாக ஒரு பயங்கரக் கொலை நடைபெறுகிறது. கொலை செய்யப்பட்டவன் சாகும் தறுவாயில் சில முக்கிய உண்மைகளை அம்பலவாணரிடம் சொல்லிவிட்டு இறந்து போகிறான். இறந்துபட்ட வீரனுக்கு எவ்வாறேனும் நியாயம் கிடைக்கச் செய்ய வேண்டும் என்று நினைக்கும் அம்பலவாணர் துணிவுடன் தஞ்சைக்குப் புறப்பட்டுச் செல்கிறார். நெஞ்சில் உண்மையையும் நேர்மையையும் மட்டுமே ஆயுதங்களாகத் தரித்து சோழர் தலைநகருக்குச் செல்லும் அந்த மாவீரரின் மகத்தான சாகசங்களும் அதனையொட்டிய நிகழ்வுகளுமே இராஜகேசரியின் கருவாக அமைந்துள்ளன.
பதிப்பு வரலாறு
இந்தப் படைப்பு முதலில் வரலாறு டாட் காம் இணையதளத்தில் 2004 முதல் 2006 வரையில் தொடராக வெளிவந்தது. பின்னர் 2008ல் பழனியப்பா பிரதர்ஸ் நிறுவனத்தாரால் புத்தகமாகப் பதிப்பிக்கப்பட்டது. 2017ல் திருத்தப்பட்ட புதிய இரண்டாம் பதிப்பைக் கதாசிரியர் வெளியிட்டுள்ளார்.
ஒலிப்புத்தகம்
2020ல் ஸ்டோரிடெல் தமிழ் நிறுவனத்தின் மூலம் திருமதி. தீபிகா அருணின் குரலில் இராஜகேசரி ஒலிப்புத்தகமாக வெளியிடப்பட்டது. அதனைத் தொடர்ந்து நடைபெற்ற ஒரு  நேர்காணலில் கதாசிரியர் இராஜகேசரி உருவான விதத்தையும் எழுதப்பட்ட சூழலையும் குறித்து விரிவாகப் பேசியுள்ளார்.
மேற்கோள்கள்
பகுப்பு:சோழர் பற்றிய தமிழ்ப் புதினங்கள் பகுப்பு:வரலாற்றுத் தமிழ்ப் புதினங்கள் பகுப்பு:2008 தமிழ் நூல்கள்
சபா கமர் (நடிகை)
சபா கமர் அல்லது சபாஹத் கமர் சமான் (ஆங்கிலம்: Saba Qamar) என்றழைக்கப்படும் இவர் ஒரு பாக்கித்தான் நடிகை மற்றும் தொலைக்காட்சி ஆளுமை ஆவார். இவர் 1984 ஏப்ரல் 5 அன்று பிறந்தவர். பாக்கித்தானின் மிகவும் பிரபலமான மற்றும் அதிக சம்பளம் வாங்கும் நடிகைகளில் ஒருவரான கமர், லக்ஸ் ஸ்டைல் விருது, ஹம் விருது மற்றும் பிலிம்பேர் விருதுக்கான பரிந்துரை உள்ளிட்ட பல பாராட்டுகளைப் பெற்றவர். பாக்கித்தான் அரசாங்கத்தால் 2012 இல் தம்கா-இ-இம்தியாஸ் மற்றும் 2016 ஆம் ஆண்டில் செயல்திறன் பெருமை ஆகியவற்றால் கௌரவிக்கப்பட்டார். மெய்ன் ஆரத் ஹூன் (2005) என்ற தொலைக்காட்சித் தொடரில் ஒரு பாத்திரத்துடன் தனது நடிப்பில் அறிமுகமானார். ஏஆர்.ஒய் டிஜிட்டலின் நீதிமன்ற அறை நாடகமான சீக் (2019) என்பதில் கமர் கடைசியாக மன்னாட் என்ற கதாபாத்திரத்தில் நடித்தார்.
இந்திய பாக்கித்தான் பிரிவினையை அடிப்படையாகக் கொண்டு 2010 இல் ஒளிபரப்பப்பட்ட தஸ்தான் என்ற தொலைக்காட்சித் நாடகமான கமரின் முதல் வெற்றியாக நிரூபிக்கப்பட்டது, அதில் அவர் நாயகிக்கு இணையான ஒரு பெண் கதாபாத்திரத்தில் நடித்தார். இதன்மூலம்அவர் பாக்கித்தான் மீடியா விருதைப் பெற்றார், மேலும் பானி ஜெய்சா பியார் மற்றும் சமூக நாடகமான தாகன் ஆகிய நாடகங்களில் நடித்த்ததின் மூலம் உருது தொலைக்காட்சியில் முன்னணி நடிகையாக தன்னை நிறுவிக்கொண்டார்.
கமர் சர்மத் கூசத்தின் 2015 ஆம் ஆண்டு திரைப்படமான மாண்டோ என்றத் திரைப்படத்தின் மூலம் அறிமுகமானார். அவரது மிகப்பெரிய வணிக வெற்றி 2016 இ8ல் வெளிவந்த ரோம்-காம் லாகூர் சே ஆகே என்பதாகும். சர்வதேச அளவில், 2017 ஆம் ஆண்டு இந்தி மீடியம் என்ற  நகைச்சுவை-நாடகத்தில் அவர் நடித்ததற்காக விமர்சன ரீதியான பாராட்டுகளைப் பெற்றார், இது எல்லா காலத்திலும் அதிக வசூல் செய்த இந்தியப் படங்களில் இடம் பெற்றது மற்றும் பிலிம்பேர் சிறந்த நடிகைக்கான விருதைப் பெற்றது. அவர் 2018 இல் வெளியான குறும்படங்களான மூமல் ரானோ, தில் தியான் கல்லன் மற்றும் ''இஸ் தில் கி எஸி கி டெஸ்ஸி ஆகியவற்றில் நடித்தார். நடிப்பைத் தவிர, அரசியல் நையாண்டியான ஹம் சப் உமீத் சே ஹைன் என்ற நிகழ்ச்சியில்' தொகுப்பாளராகவும் நகைச்சுவை நடிகையாகவும் பணியாற்றுகிறார்.
ஆரம்பகால வாழ்க்கை
கமர் 1984 ஏப்ரல் 5, அன்று சிந்து மாகாணத்தில் ஐதராபாத்தில் ஒரு சிந்தி குடும்பத்தில் பிறந்தார். அவர் மிகச் சிறிய வயதிலேயே தந்தையை இழந்து, தனது குழந்தைப் பருவத்தின் பெரும்பகுதியை குஜ்ரான்வாலாவில் தனது பாட்டியுடன் கழித்தார். குஜ்ரான்வாலாவில் தனது ஆரம்பக் கல்வியைப் பெற்றார், பின்னர் மேலதிக படிப்பைத் தொடர லாகூர் சென்றார். அவரது குடும்பம் கராச்சியில் குடியேறியது.
பிற பணிகள்
2009 ஆம் ஆண்டில், கமர் ஒரு அரசியல் நையாண்டியான ஹம் சப் உமீத் சே ஹைன் என்ற ஒரு நிகழ்ச்சியில் தொகுப்பாளராகவும் நிகழ்ச்சி வழங்குபவராகும் சேர்ந்தார், அங்கு அவர் அரசியல்வாதிகள் மற்றும் நடிகர்களைப்போல பகடிகளை செய்தார். இந்த நிகழ்ச்சி மிகவும் பிரபலமானது மற்றும் பாக்கித்தானில் மதிப்பீடுகளில் முதலிடத்தில் இருந்தது. 2013 இல் அவர் இந்நிகழ்ச்சியிலிருந்து விலக முடிவு செய்தார், இவருக்கு பதிலாக மீரா நியமிக்கப்பட்டார். ஜனவரி 2018 இல், மஹித் கவரின் படைப்பான "பத்மாவத்" படத்திற்கான புகைப்படம் எடுக்கும் நிகழ்ச்சியில் தோன்றினார், அங்கு அவர் ராணி பத்மாவதி போல் ஆடை அணிந்தார்.
வெளி இணைப்புகள்
பகுப்பு:1984 பிறப்புகள் பகுப்பு:வாழும் நபர்கள்
யசோதரா தசப்பா
யசோதரா தசப்பா(Yashodhara Dasappa) ஒரு இந்திய சுதந்திர ஆர்வலர், காந்தியசிந்தனையாளர், சமூக சீர்திருத்தவாதி மற்றும் கர்நாடக மாநில அமைச்சராக இருந்தவர் .அவர் இந்திய தேசிய காங்கிரஸுடன் அரசியல் ரீதியாக இணைந்திருந்தார் மற்றும் எஸ். ஆர். காந்தி (1962) மற்றும் எஸ். நிஜலிங்கப்பா (1969) தலைமையிலான கர்நாடக மாநில அரசாங்கங்களில் அமைச்சராக பணியாற்றினார்.
தனிப்பட்ட வாழ்க்கை
யசோதரா தசப்பா 1905 மே 28 அன்று பெங்களூரில் பிறந்தார். அவர் பிரபல சமூக சேவகர் கே.எச்.ராமையா அவர்களின் மகள்.ஒரு வசதியான குடும்பத்தில் பிறந்திருந்தாலும், அவர் ஒரு சமூக ஆர்வலராக மாறி இந்திய சுதந்திர போராட்டத்தில் சேரத் தேர்ந்தெடுத்தார். .அவர் லண்டன் மிஷன் பள்ளி மற்றும் மெட்ராஸில் உள்ள குயின் மேரி கல்லூரியில் பயின்றார்.யஷோதரா ஜவஹர்லால் நேருவின் அமைச்சரவையில் அமைச்சராக இருந்த எச். சி. தசப்பாவை மணந்தார் இவர்களின் இளைய மகன் துளசிதாஸ் தசப்பா சரண் சிங் அமைச்சரவையில் மாநில அமைச்சராக இருந்தார்.
அவர் 1980 இல் இறந்தார்.
அரசியல் வாழ்க்கை
அவர் இந்திய சுதந்திரப் போராட்டத்திலும், 1930 களின் வனசத்தியாக்கிரக இயக்கம் போன்ற பல சமூக இயக்கங்களிலும் தீவிரமாக செயல்பட்டதாகக் கூறப்பட்டது, இதன் விளைவாக 1200 க்கும் மேற்பட்டோர் சிறையில் அடைக்கப்பட்டனர் ,மற்றும் 35 பேர் பங்கெடுத்த 1938ம் ஆண்டின் விதுராஷ்வத அத்தியாயம் எனும் இயக்கத்தில் போலீஸ் துப்பாக்கிச் சூட்டில் கொல்லப்பட்டனர் இந்த இயக்கத்தில் பங்கேற்றதற்காக, அவர் சிறையில் அடைக்கப்பட்டார். அவரது வீடு நிலத்தடி சுதந்திர போராட்ட நடவடிக்கைக்கான சந்திப்பு இடமாக இருந்தது.சுதந்திர போராட்ட வீரர்ளுக்கு எதிராக கடுமையான நடவடிக்கைகள் மேற்கொண்ட ஹோமல்டனின் பெயரை ஒரு கட்டிடத்திற்குச் சூட்டுவதற்கு அரசு முடிவு செய்த போது அரசாங்கத்தை எதிர்த்து பல உரைகள் வழங்கினார் .நிஜலிங்கப்பா அமைச்சரவையில் மூத்த அமைச்சராக பணியாற்றியபோது, ​​கர்நாடக மாநிலத்தில் தடையை நீக்கியதற்கு எதிர்ப்புத் தெரிவித்து அவர் பதவியை ராஜினாமா செய்தார். நாட்டின் உயர்ந்த மூன்றாவதான பத்மபூஷன் விருதை இந்திய அரசு 1972 ஆம் ஆண்டு இவருக்கு வழங்கி கௌரவித்தது
தலக்காஞ்சேரி ஊராட்சி
தலக்காஞ்சேரி ஊராட்சி (Thalakanjeri Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவள்ளூர் வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1055 ஆகும். இவர்களில் பெண்கள் 546 பேரும் ஆண்கள் 509 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உலூர்து மலை பொறியியல் மற்றும் தொழில்நுட்ப கல்லூரி
லூர்து மலை பொறியியல் மற்றும் தொழில்நுட்பக் கல்லூரி (Lourdes Mount College of Engineering & Technology) என்பது இந்தியாவின், தமிழ்நாட்டின், கன்னியாகுமரி மாவட்டம், மார்த்தாண்டம் பகுதியில் கேரள எல்லைக்கு அருகில் உள்ள ஒரு சுய நிதி பொறியியல் கல்லூரி ஆகும். இது செல்லம்மாள் கல்வி அறக்கட்டளையால் 2013 இல் நிறுவப்பட்டது. இந்தக் கல்லூரிக்கு புது தில்லியில் அகில இந்திய தொழில்நுட்ப கல்விக் குழு (ஏ.ஐ.சி.டி.இ) ஒப்புதல் அளித்துள்ளது, மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது.
சேர்ப்பு
இந்த கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்பக் கல்விக் குழு மற்றும் தமிழக அரசால் அங்கீகரிக்கப்பட்டுள்ளது.
கல்வித் திட்டங்கள்
லூர்து மவுண்ட் பொறியியல் மற்றும் தொழில்நுட்ப கல்லூரி கீழ்கண்ட பாடத்திட்டங்களை வழங்குகிறது.
இருப்பிடம்
இது தமிழ்நாட்டின் கன்னியாகுமரி மாவட்டத்தில் மார்த்தாண்டம் மற்றும் கருங்கல் இடையே அமைந்துள்ளது. இது  திருவனந்தபுரம் சர்வதேச விமான நிலையத்திலிருந்து 50 கி.மீ. தொலைவில் உள்ளது.
நோக்கம்
நம் நாட்டின் தொழில்நுட்ப, சமூக மற்றும் பொருளாதார வளர்ச்சிக்கு உறுதியளிக்கும் தொழில்நுட்ப ரீதியாக திறமையான மற்றும் துடிப்பான பொறியியல் நிபுணர்களாக உருவாக்க ஒவ்வொரு மாணவருக்கும் சாதகமான சூழலையும், உலகத்தரம் வாய்ந்த கல்வியை வழங்குதலையும் தன் நோக்கமாக கூறுகிறது.
அறக்கட்டளை பற்றி
அறக்கட்டளை அலுவலகம் எண் 26, டாக்டர் அம்பேத்கர் சாலை, கோடம்பாக்கம், சென்னை - 600 024, தமிழ்நாடு
குறிப்புகள்
பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள் பகுப்பு:Coordinates on Wikidata பகுப்பு:அண்ணா பல்கலைக்கழக இணைவுக்கல்லூரிகள்
பிந்து
ஆரம்ப வாழ்க்கை
குசராத்துமாநிலம் வல்சாடு மாவட்டம், ஹனுமான் பக்தா என்ற சிறு கிராமத்தில் திரைப்பட தயாரிப்பாளர் நானுபாய் தேசாய் மற்றும் அவரது மனைவி ஜோத்ஸனா ஆகியோருக்கு பிந்து பிறந்தார். பிந்துவின் வெற்றிக்கான பாதை எளிதான ஒன்று அல்ல. 13 வயதிலேயே அவரது தந்தை இறந்துவிட்டார். மூத்த மகளாக இருந்ததால், பணத்தை சம்பாதிப்பது இவர் மேல் சுமத்தப்பட்டது, குடும்ப பாரம் இவரது தோள்களில் விழுந்தது. பிந்து கல்லூரி பட்டதாரி மானவியாக "அன்பத்" (1962) என்ற திரைப்படத்தில் அறிமுகமானார். அப்போது அவர் 11 வயதில் இருந்தார்.
தொழில்
1969 இல் பிந்து நடித்த "இட்டஃபக்" மற்றும் "தொ ரஸ்த்" ஆகிய இரண்டு படங்களும் வெற்றி பெற்றது. இங்கிருந்து அவர் சக்தி சாமந்தாவின் "காடி பத்தாங்" (1970) படத்தில் தனது வெற்றி கதையை எழுதினார், அதில் "மேரா நாம் சப்னம்" என்ற பாடலுக்கு இவர் நடனமாடியது இன்றும் கூட இது ஒரு சிறப்பம்சமாகும்
சொந்த வாழ்க்கை
பிந்து அவரது குழந்தை பருவ அன்பானதாகும், இவர் தனது அடுத்த அண்டைவீட்டுக்காரரான் சம்பக்லால் ஜவேரியை மணந்தார். அவர்களுக்கு குழந்தைகள் இல்லை. தற்போது அவர் புனே கோர்காவன் பார்க் என்ற இடத்தில் வசிக்கிறார். அவர் டெர்பியில் உறுப்பினராக உள்ளார், மேலும் புனேயில் ரேஸ் கோட்டத்தில் அடிக்கடி காணப்பட்டார்.
வெளி இணைப்புகள்
பகுப்பு:1951 பிறப்புகள் பகுப்பு:வாழும் நபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:கன்னடத் திரைப்பட நடிகைகள்
எம். அனந்தநாராயணன்
மாதவியா அனந்தநாராயணன் (1 மே 1907 – 18 நவம்பர் 1981) என்பவா்  ஒரு இந்திய வழக்கறிஞர் மற்றும் பொது பணி துறையில் பணிப்புாிந்தவா். பின்னா் மெட்ராஸ் மாகணத்தில் (பின்னர் தமிழ்நாடு) 1966 முதல் 1969 வரை உள்ள காலங்களில் தலைமை  நீதிபதியாக பணிப்புாிந்தாா்.
ஆரம்ப வாழ்க்கை
அன்மாநதவியா் அனந்தநாராயணன் மே    1 1907 இல் சென்னையில் பிறந்தாா். தனது பள்ளிப் படிப்பை சர் எம். சிடி. முத்தையா உயர்நிலை பள்ளி மற்றும் இந்து உயர்நிலை பள்ளிகளில் பயின்றாா். மேலும் தனது பட்டப்படிப்பை சென்னை மாநிலக் கல்லூரியில் படித்தாா். முதுகலை பட்டயப் படிப்பை கேம்பிரிட்ஜ், கேன்விலில் மற்றும் கேயஸ் கல்லூரியில் பயின்றாா்.
வாழ்க்கை
அனந்தநாராயணன் 15 அக்டோபா் 1929 இல் இந்திய குடிமை பணியில் சேர்ந்து.துணை ஆட்சியராக பணிப்புாிந்தாா். மெட்ராஸ் (சென்னை) மாகாணத்தின் கீழ் பல்வேறு மாவட்டங்களில்  கூடுதல் நீதிபதியாகவும் பணிபுாிந்தாா். மாவட்ட நீதிபதியாக 8 மார்ச் 1940 இல் நியமிக்கப்பட்டார். சென்னை உயர் நீதிமன்ற நீதிபதியாக ஆகஸ்ட் 10, 1959 இல் பணியாற்றினாா். இறுதியாக தமிழ்நாட்டஉயா்நீதி மன்ற  தலைமை நீதிபதியாக 1966 முதல், 1 மே 1969  ஒய்வு பெறும் வரை பணியாற்றினார். அது மட்டுமின்றி,  சென்னை சட்டத் துறையிலும் 1955 முதல் 1959 வரை இயக்குநராக பணிப் புாிந்தாா்.
இறப்பு
அனந்தநாராயணன் 18 நவம்பர் 1981 இல்  பாம்பாயி லுள்ள அவரது மகன் வீட்டில் இறந்தாா்..
பாா்வை
பகுப்பு:1907 பிறப்புகள் பகுப்பு:1981 இறப்புகள் பகுப்பு:சென்னை அரசியல்வாதிகள் பகுப்பு:சென்னை உயர் நீதிமன்றத் தலைமை நீதிபதிகள் பகுப்பு:20 ஆம் நூற்றாண்டு இந்திய வழக்கறிஞர்கள்
எம். பி. நாச்சிமுத்து எம். ஜெகநாதன் பொறியியல் கல்லூரி
'''எம். பி. நச்சிமுத்து எம். ஜகநாதன் பொறியியல் கல்லூரி''' ( M.P.Nachimuthu M.Jaganathan Engineering College) என்பது இந்தியாவின், தமிழ்நாட்டின், ஈரோடு மாவட்டம், சென்னிமலையில் அமைந்துள்ள ஒரு பொறியியல் கல்லூரி ஆகும்.
இணைப்புகள்
இந்த கல்லூரி அண்ணா பல்கலைக்கழகத்துடன் இணைக்கப்பட்டுள்ளது.
கானலம்பெருந்துறை
கானலம்பெருந்துறை என்னும் சொல் மணல் பரப்பாகிய கானலை அடுத்திருந்த துறைமுகத்தைக் குறிக்கும். புகார், பந்தர் என்னும் துறைமுகப் பகுதியில் மன்னர் வாழ்ந்த இடம் ‘கானலம்பெருந்துறை’ எனப்பட்டது.
தித்தன் வெளியன் என்னும் சங்க காலச் சோழ மன்னன் புகார் நகரத்தை அடுத்திருந்த கானலம்பெருந்துறையில் இருந்துகொண்டு ஆட்சி புரிகையில் மரக்கலம் செலுத்திக் கடல்வாணிகம் செய்து பெருஞ்செல்வத்துடன் மீண்டிருக்கிறான். அகம் 152
பந்தர் துறைமுகத்தை அடுத்திருந்த கானலம்பெருந்துறையில் இருந்துகொண்டு ஆடுகோட்பாட்டுச் சேரலாதன் ஆட்சி புரிந்துவந்தான். பதிற்றுப்பத்து 55-5
அடிக்குறிப்பு
பகுப்பு:சங்க கால ஊர்கள்
ஜான் லாம்ப்
ஜான் லாம்ப்  (John Lamb , பிறப்பு: மே 3 1912, இறப்பு: பிப்ரவரி 5 1993 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 38 முதல்தர துடுப்பாட்டப் போட்டிகளில் கலந்து கொண்டுள்ளார். 1934-1938 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
மேல குண்டாறு
மேல குண்டாறு (Upper Gundar) என்பது இந்திய மாநிலமான தமிழ்நாட்டின் சிவகங்கை மாவட்டத்தில் பாயும் ஆறு ஆகும்.
ஜான் லாம்ப்
வெளி இணைப்பு
ஜான் லாம்ப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
மேல குண்டாறு
மேலும் காண்க
தமிழகத்தின் ஆறுகளின் பட்டியல் பகுப்பு:இந்திய ஆறுகள் பகுப்பு:சிவகங்கை மாவட்டம் பகுப்பு:தமிழக ஆறுகள்
ஜான் லாம்ப்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1912 பிறப்புகள் பகுப்பு:1993 இறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள்
டார்-21
டார்-21 (TAR-21), அல்லது சுருக்கமாக டவோர் (Tavor) என்பது ஒர் இசுரேலிய தாக்குதல் நீள் துப்பாக்கி ஆகும். இது 5.56×45மிமீ சுற்றுக்களுடன் தெரிவு சுடுதல் முறையுடன் அரை தானியக்கம், முழு தானியக்கம் ஆகியவற்றைக் கொண்டுள்ளது.
நீண்ட தாக்கதல் ஊந்து தண்டு முறையில் (ஏகே-47 இல் உள்ளவாறு) தயாரிக்கப்பட்ட இது, குறிப்பாக சண்டைக்கள நிலைகளில் அதிக நம்பகத்தன்மை, நீண்ட பாவனை, பராமரிப்பு இலகு ஆகியவற்றைக் கருத்திற் கொண்டு வடிவமைக்கப்பட்டது.
வெளி இணைப்புகள்
பகுப்பு:தாக்குதல் மரைகுழல் துப்பாக்கிகள் பகுப்பு:இசுரேலியக் கண்டுபிடிப்புகள்
ககாதா செனியா
ககாதா செனியா (Gagata cenia) என்பது கங்கை வடிநிலம் மற்றும் சிந்து ஆற்றில் காணப்படும் சிசோரிடே பூனை மீன் குடும்பத்தினைச் சார்ந்த சிற்றினமாகும். இது தாய்லாந்து (சால்வின் ஆறு) மற்றும் மியான்மரில் காணப்படுவதாகத் தெரிவிக்கப்பட்டுள்ளது. இந்தச் சிற்றினம் 15 cm நீளம் வரை வளரக்கூடியது.
பழைய காஞ்சிப் புராணம்
காஞ்சிபுரம் நகரின் பெருமைக் கூறும் இலக்கியங்கள், புராணங்கள் பல உள்ளன. சிவஞான சுவாமிகள் காஞ்சிப் புராணம் நூலை அருளியுள்ளார். கச்சாலையார் எழுதிய இந்நூல் பழைய காஞ்சிப் புராணம் எனப்படுகிறது.
ககாதா செனியா
வெளி இணைப்புகள்
பகுப்பு:கெளிறு மீன்
பழைய காஞ்சிப் புராணம்
நூல் வரலாறு
இந்நூல் பன்னிரண்டு சருக்கங்களையும், ஆயிரத்து இருநூற்று எழுபத்திரண்டு விருத்தங்களையும் கொண்டுள்ளது. காஞ்சியம் புராணம் எனக் கணபதி காப்பில் காணப்படுவதுடன் காமாட்சி ஏகம்பவாணர் புராணம் என்றும் ஏகம்பர் புராணம் என்றும், கம்பர் புராணம் என்றும் இந்நூல் வழங்கப்படுகிறது.
நூலாசிரியர்
இந்நூலை இயற்றியவர் கச்சாலையார் என்பவர். இவர் கச்சாலை அகளங்கர் என்றும் பூரண லட்சண கச்சாலை போதர் என்றும் அழைக்கப்பெறுகிறார். இவர் காழி வள்ளல் சந்தானத்துச் சோமானன் என்பவரின் சீடராவார். இவர் கச்சிக்கோவை, பாரதம் போன்ற வேறு நூல்களையும் எழுதியுள்ளார்.
பதிப்புகள்
உவேசா பழைய காஞ்சிப் புராணம் எனும் இந்நூலை 1983 இல் முதன் முதலாகப் பதிப்பித்தார். இது பிரெஞ்சு நாட்டு வின்ஸோன் துறையின் மாணாக்கர் பொண்டெனூ என்பார் ஆர்வமுடன் கேட்டுப் பெற்றுப் படித்துத் தந்த ஒரு ஓலைச் சுவடியாகையால் இதைக் கடல் கடந்த தமிழ் என்கிறார் உ.வே.சா. ஆளவந்தார் ஆதீனக் கச்சாலையார் இயற்றிய காஞ்சிப் புராணம் எனும் தலைப்பில் இந்நூல் சுவடிப் பதிப்பாக வெளிவந்துள்ளது. நூல் தொடக்கத்தில் சுமார் 81 பக்கங்களில், காஞ்சித் திருத்தலங்களைப்பற்றிய குறிப்புகள் எனும் தலைப்பில் சுமார் 84 தலங்கள் அகர வரிசையில் விளக்கப்பெற்றுள்ளன.
உசாத்துணை
எஸ்.கே.இராமராசன் (பதிப்பாசிரியர்) காஞ்சிப்புராணம் உ.வே.சா நூல் நிலையம்.
பகுப்பு:சைவத் தமிழ் இலக்கியம்
பந்தர்
பகுப்பு:சேரர் துறைமுகங்கள்
உமா சாரேன்
உமா சாரேன் (Uma Saren)  ஓர் இந்திய அரசியல்வாதி ஆவார். 2014 ஆம் ஆண்டு முதல்  இயார்கிராம் தொகுதியின் மக்களவை உறுப்பினராக உள்ளார். திரிணாமுல் காங்கிரசு கட்சியைச் சேர்ந்த இவர் ஒரு மருத்துவராகவும் உள்ளார். நாடாளுமன்றத்துக்கு இடையேயான சங்கத்தில் சந்தாலி மொழியில் பேசும் முதல் நபர் என்ற சிறப்புக்கு உரியவராகக் கருதப்பட்டுகிறார்.
அரசியல் வாழ்க்கை
2012 ஆம் ஆண்டில் உமா சாரேன் இயங்கிள்மகால் பூமிபுத்ரா மற்றும் கன்யா மருத்துவ சங்கத்தில் சேர்ந்தார், இச்சங்கத்தின் நோக்கம் வங்காள- சார்க்கண்ட் எல்லையில் உள்ள பழங்குடியினருக்கு தொலைதூர பகுதிகளில் மருத்துவ வசதிகளை வழங்குவதாகும்.
2014 ஆம் ஆண்டு மே மாதம் 5 ஆம் தேதியன்று திரிணாமுல் காங்கிரசு கட்சி, அப்போது நடைபெறவிருக்கும்  பொதுத் தேர்தலில் உமா சாரேன் இயார்கிராம் தொகுதியில் போட்டியிடுகிறார் என்று அறிவித்தது. இத்தேர்தலில் உமா சாரேன் இந்தியப் பொதுவுடமைக் கட்சியின் மார்க்சிசுட்டுப் பிரிவைச் சேர்ந்த  வேட்பாளர் புலின் பீகாரி  பாசுகேவை எதிர்த்து போட்டியிட்டார். இத்தேர்தலில் 3,50,756 வாக்குகள் வித்தியாசத்தில் பாசுகேவை தோற்கடித்து உமா சாரேன் இந்தியாவின் மக்களவைக்குத் தேர்ந்தெடுக்கப்பட்டார். மேலும், இந்தியாவின் முதல் பெண் சந்தால் இன நாடாளுமன்ற உறுப்பினர் என்ற சிறப்பைப் பெற்றார். தனது மாநிலத்தில் அதிக வாக்கு வித்தியாசத்தில் வெற்றி பெற்றவர் என்ற சிறப்பும் இவருக்கு உண்டு. 2014 ஆம் ஆண்டில், உமா இரண்டு நிலை (இந்திய) பாராளுமன்றக் குழுக்களில் உறுப்பினராக இருந்தார், இரசாயனங்கள் மற்றும் உரங்கள் பற்றிய நிலைக்குழு ஒன்றும், மற்றொன்று பழங்குடியினர் விவகார அமைச்சகத்தின் ஆலோசனைக் குழுவும் ஆகும்.
2017 ஆம் ஆண்டு ஏப்ரல் மாதத்தில் உமா சாரன் அவருடைய தொகுதி நிதியிலிருந்து 16.39 கோடி ரூபாயை தொகுதியின் நலத்திட்டங்களுக்காகச் செலவிட்டார். 3,000 பள்ளிகளுக்கு மின்விசிறிகள், மின் விளக்குகள் மற்றும் குளிர் குடிநீர் வசதிகள் போன்றவை இந்நலத் திட்டங்களில் அடங்கும்.
2018 ஆம் ஆண்டு மே  மாதம் 28 ஆம் தேதியன்று  உமா சாரேன்  சன்டாலி மொழியில் பாராளுமன்றத்திற்கு இடையேயான ஒன்றியத்தில்  பேசினார். இந்தியாவில் பல்வேறு பழங்குடியினர் எதிர்கொள்ளும் பல பிரச்சனைகளைப் பற்றியும் இவர் பேசினார். ஏழு உறுப்பினர்களைக் கொண்ட இந்தியப் பிரதிநிதிகளில் ஒரே பெண்மணியாகவும் உமா சாரேன் இருந்தார்.
2019 ஆம் ஆண்டு மார்ச் 12 அன்று அறிவிக்கப்பட்ட இவர் சார்ந்த கட்சியின் அடுத்த பொதுத் தேர்தலுக்கான  பெயர்ப்பட்டியலில்  உமா சாரேனின் பெயர் மறுபெயரிடவில்லை. நாடாளுமன்ற உறுப்பினர் தொகுதி மேம்பாட்டு நிதியை இவர் சரியாகப் பயன்படுத்தவில்லை என்று கட்சிக்காரர்கள் குற்றம் சாட்டினர்.
புற இணைப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:1984 பிறப்புகள் பகுப்பு:வாழும் நபர்கள் பகுப்பு:16வது மக்களவை உறுப்பினர்கள் பகுப்பு:இந்தியப் பெண் மருத்துவர்கள்
முகவை பொன்னுசாமித் தேவர்
முகவை பொன்னுசாமித் தேவர் (1837-1870) தமிழறிஞர் ஆவார். இவர் பாண்டித்துரைத் தேவரின் தந்தையாவார்.
வாழ்க்கைக் குறிப்பு
பொன்னுசாமித் தேவர் இராமநாதபுரத்திற்கு அருகிலுள்ள புதுமடம் எனும் சிற்றூரில் 1837 ஆம் ஆண்டில் பிறந்தவர். இவரது பெற்றோர் சிவஞானத் தேவர்- முத்துவீராயி ஆகியோர் ஆவர்.
எழுத்துப் பணிகள்
இவர் தமிழ் நூல்களை நன்கு கற்றிருந்தார். தமிழ்ப் புலமையிலும், தமிழ் நூல்களை ஆதரிப்பதிலும், அரசியலறிவிலும் அவர் நிகரற்று விளங்கியதோடு சிறந்த இசை மேதையாகவும் திகழ்ந்தார். தில்லையம்பூர் சந்திரசேகர கவிராயர், ஆறுமுக நாவலர் ஆகியவர்களின் நூல்களை அச்சிடுவதற்குப் பொருளுதவி செய்தார். சேது புராணம், பரிமேலழகர் உரை, இலக்கணக் கொத்து, இலக்கண விளக்கம் முதலான பல நூல்களை ஆறுமுக நாவலரின் ஆய்விலும், பார்வையிலும் அச்சிடுவதற்கு ஏற்பாடுகள் செய்தவர் இவரே. பல்வேறு புலவர்கள் பாடிய தனிப் பாடல்களைத் தில்லையம்பூர் சந்திரசேகர கவிராயரின் துணைகொண்டு தொகுத்ததோடு, பலகவித் திரட்டு என்ற பெயரில் வெளியிட்டார். தமிழில் வெளியான முதல் தனிப்பாடல் தொகுதி என்ற பெருமையை அது பெற்றது. இவரது பேச்சு, எழுதிய கடிதங்கள் அனைத்தையும் தொகுத்து, தனிச்செய்யுள் சிந்தாமணி எனும் பெயரில் நூலாக வெளியிடப்பட்டுள்ளது.
மறைவு
மதுரையில் நான்காம் தமிழ்ச் சங்கம் உருவாகக் காரணமாக இருந்தவர் பாண்டித்துரைத் தேவர். அப்பாண்டித்துரைத் தேவர் இவரின் புதல்வர் ஆவார். 33 ஆண்டுகள் வாழ்ந்த பொன்னுச்சாமித் தேவர் 1870 ஆம் ஆண்டு மறைந்தார்.
மேற்கோள்கள்
பகுப்பு:தமிழ்ப் புலவர்கள் பகுப்பு:தமிழறிஞர்கள் பகுப்பு:1837 பிறப்புகள் பகுப்பு:1870 இறப்புகள்
தானே மாநகராட்சி
தானே மாநகராட்சி (Thane Municipal Corporation) இந்தியாவின் மகாராட்டிரா மாநிலத்தின் தானே மாவட்டத்தின் 6 மாநகராட்சிகளில் ஒன்றாகும். இம்மாநகராட்சி தானே நகரத்தின் உள்ளாட்சி நிர்வாகத்தை மேற்கொள்கிறது. மேலும் தானே மாநகராட்சி பொதுப்போக்குரவரத்திற்கு பேருந்து கழகத்தை நடத்துகிறது. இதன் தற்போதைய மேயர் மற்றும் துணை மேயராக சிவ சேனா கட்சியை சேர்ந்தவர் உள்ளனர்.
இம்மாநகராட்சியி கீழ் தானே, கல்வா- மும்ரா - திவா பகுதிகள் உள்ளது.
2017 தானே மாநகராட்சி தேர்தல்
2017-இல் நடைபெற்ற தானே மாநகராட்சியின் தேர்தல் முடிவுகள்: Voter turnout was 58.08%.
2012 தானே மாநகராட்சி தேர்தல்
2012 தானே மாநகராட்சி தேர்தல் முடிவுகள்:
மேற்கோள்கள்
பகுப்பு:மும்பையின் சுற்றுப் பகுதிகள் பகுப்பு:தானே மாவட்டம் பகுப்பு:மகாராட்டிரா மாநில மாநகராட்சிகள்
குள்ள மாடுகள்
குள்ள மாடுகள் (Miniature cattle), உலகில் பல நாடுகளில் குட்டை மாடுகள் உள்ளது. குறிப்பாக தென்னிந்தியாவின் கேரளா மாநிலத்தில் காசர்கோடு குள்ள மாடு, வெச்சூர் குள்ள மாடுகளும், ஆந்திரப் பிரதேச மாநிலத்தின் புங்கனூரில் புங்கனூர் குள்ள மாடுகளும் உள்ளது.
பெரிய மாடுகளுடன் ஒப்பிடுகையில் குள்ள மாடுகளுக்கு குறைந்த மேய்ச்சல் நிலப்பரப்பு, சிறிய தொழுவம் மற்றும் குறைந்த தீவனம் போதுமானது. ஆனால் இவைகள் தரும் பாலின் அளவு நாட்டுப் பசுக்கள் போன்று குறைவாக உள்ளது.
மேற்கோள்கள்
பகுப்பு:மாடுகள் பகுப்பு:கால்நடைகள்
அனைத்திந்திய மருத்துவ அறிவியல் கழகம்
அனைத்திந்திய மருத்துவ அறிவியல் கழகம் (All India Institute of Medical Sciences, AIIMS), எய்ம்சு தன்னாட்சி பெற்ற பொதுத்துறை உயர்கல்வி மருத்துவக் கல்லூரிக் குழுமம் ஆகும். இந்த மருத்துவமனைகள் நாடாளுமன்ற சட்டத்தின்படி தேசிய முதன்மைக் கழகங்களாக அறிவிக்கப்பட்டுள்ளன. இவற்றின் முன்னோடியான அனைத்திந்திய மருத்துவ அறிவியல் கழகம் புது தில்லி, இந்தியாவில் உள்ள மிக முக்கியமான மருத்துவக்கல்லூரி மற்றும் மருத்துவமனையாகும். இக்கழகம், 1956 - ஆம் ஆண்டு நியூசிலாந்து அரசாங்கத்தால் கொடுக்கப்பட்ட உதவித்தொகையில் கட்டப்பட்டது. இம்மையம், தில்லியின் தென்பகுதியில் உள்ள அன்சாரி நகரில் உள்ளது.
கல்லூரி மற்றும் மருத்துவமனைகள்
அனைத்திந்திய மருத்துவ அறிவியல் கழகங்கள் அமைந்துள்ள இடங்களாவன:
இணையதளங்கள்
பகுப்பு:இந்திய மருத்துவமனைகள் பகுப்பு:தில்லியில் உள்ள ஆய்வுக் கழகங்கள்
நியாலாஸ்
ஞாலாசு (ஆங்கிலம், மலாய் மொழி: Nyalas ) என்பது மலேசியா, மலாக்கா, சாசின் மாவட்டத்தில் அமைந்துள்ள ஒரு நகரமாகும். மலாக்கா மாநிலத்தின், வடகிழக்கு எல்லையில் அமைந்துள்ள இந்த நகரம், நெகிரி செம்பிலான் மாநிலத்தின் தம்பின் நகருக்கு மிக அருகிலும் இருக்கிறது.
சாசின் நகரத்தில் இருந்து 35 கி.மீ. தொலைவில் இருக்கும் ஞாலாசு நகருக்குப் போகும் வழியில், சிம்பாங் பெக்கோ, அசகான் நகரங்களையும் தாண்டிச் செல்ல வேண்டும். இந்த நகரைச் சுற்றிலும் நிறைய ரப்பர் தோட்டங்கள், செம்பனைத் தோட்டங்கள், காபி தோட்டங்கள் இருக்கின்றன.
ஞாலாசு நகருக்கு அருகில் இருக்கும் பெக்கோ, சின் சின், கீசாங், சாசின் போன்ற நகரங்களில் ஈயம் இருப்பது கண்டுபிடிக்கப் பட்டதும், அந்தப் பகுதிகளில் சீனர்கள் குடியேறினார்கள்.
கூட்டரசு நில மேம்பாட்டுத் திட்டம்
1920-களில் பிரித்தானியர்களுக்குச் சொந்தமாக, பல ரப்பர் தோட்டங்கள் திறக்கப் பட்டன. அந்த ரப்பர் தோட்டங்களில் வேலை செய்வதற்கு, தென் இந்தியாவில் இருந்து தமிழர்கள், ஒப்பந்த முறையில் கொண்டு வரப்பட்டனர்.
இந்த நகருக்கு தெற்கே, புக்கிட் சிங்கி எனும் இடத்தில் கூட்டரசு நில மேம்பாட்டுத் திட்டம் (Federal Land Development Authority - Bukit Senggeh) திட்டம் அமைந்து உள்ளது. 60 குடும்பங்களுக்குச் சொந்தமாக ரப்பர் தோட்டங்கள் உள்ளன. ஐந்து தமிழர்க் குடும்பங்கள், நிலச் சொந்தக்கரார்களாக உள்ளன. மலேசியாவில் புகழ்பெற்ற லேடாங் மலை இந்த நகரத்திற்கு மிக அருகில் தான் இருக்கிறது. ஞாலாசு ஒரு பீடபூமியில் அமைந்து இருப்பதால், அங்கு இருந்து லேடாங் மலை மிகத் தெளிவாகக் காட்சியளிக்கும்.
மேற்கோள்கள்
பகுப்பு:மலேசிய நகரங்கள் பகுப்பு:மலாக்கா பகுப்பு:மலாக்காவில் உள்ள நகரங்கள்‎
வேளாண்மைத்துறை அமைச்சர் (இந்தியா)
இந்தியாவின் 50 சதவீதத்துக்கும் மேற்பட்ட மக்கள் தொகை விவசாயத்தினையே ஆதாரமாக கொண்டு வாழ்ந்து வருகின்றனர். விவசாயத் துறை அமைச்சகம் (இந்தியா) இந்தியாவில் விவசாய அபிவிருத்திப் பணிகளை மேற்கொள்கிறது. இது விவசாயத்துறை அமைச்சரின் கீழ் செயல்பட்டு வருகின்றது. இதுவரையிலான விவசாயத் துறை அமைச்சர்களின் பட்டியல் பின்வருமாறு.
மேற்கோள்கள்
பகுப்பு:இந்திய அரசுத் தொடர்பான கட்டுரைகள் பகுப்பு:இந்திய அமைச்சர்கள்
கோசனம் அங்காளம்மன் கோயில்
அங்காளம்மன் கோயில் தமிழ்நாட்டில் ஈரோடு மாவட்டம், கோசனம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி வழிபாடு நடக்கிறது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நிக் லாம்ப்
நிக் லாம்ப்  (Nick Lamb , பிறப்பு: நவம்பர் 9 1985), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 2005-2007 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
நிக் லாம்ப் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1985 பிறப்புகள் பகுப்பு:டர்ஹாம் பல்கலைக்கழகத் துடுப்பாட்டக்காரர்கள் பகுப்பு:வாழும் நபர்கள்
புனித இக்னேஷியஸ் தேவாலயம் மஞ்சினிகரா
மஞ்சனிகார தயாரா (Manjinikkara_Dayra) (മഞ്ഞനിക്കര ദയറ) என்பது சிரியாக் ஆர்த்தடாக்ஸ் தேவாலாயத்தின் மடாலயம் ஆகும். இது இந்தியாவின் தென் கேரளத்தின், பத்தனம்திட்டா மாவட்டம், ஓமல்லூர் அருகே, மஞ்சனிகாரத்தில் உள்ள மலையின் உச்சியில் அமைந்துள்ளது. இந்த மடாலயம் மலங்கரா தேவாலயத்தின் தலைவரின் பிரதிநிதியான மோர் யூலியோஸ் எலியாஸ் கோரோவால் நிறுவப்பட்டது.
வரலாறு
1932 பெப்ரவரி 11 அன்று, காஷிஷோ குரியகோஸ் எலவினமன்னிலின் அழைப்பின் பேரில், உயர்படி முதல்வர் மூன்றாம் இக்னேஷியஸ் எலியாஸ் கல்லிசேரியிலிருந்து மஞ்சினிகாரா மோர் ஸ்டீபனோஸ் தேவாலயத்திற்கு வந்தார். மஞ்சினிகாராவுக்கு வந்ததும், உயர்படி முதல்வர், "இந்த இடம் எங்களுக்கு மிகுந்த ஆறுதலளிக்கிறது; நாங்கள் இங்கு நிரந்தரமாக இருக்க விரும்புகிறோம்" என்றார். பிப்ரவரி 13 அன்று அவர் இறந்தார்.
உயர்படி முதல்வரின் அடக்கத்தல இடம் குறித்து வெவ்வேறு கருத்துக்கள் எழுந்தன மங்களாராவில் உள்ள தேவாலயம் இதற்கு முன் இதுபோன்ற சிக்கலை எதிர்கொண்டதில்லை. மோர் ஸ்டீபனோஸ் தேவாலயத்தின் வடக்கே ஒரு நிலப்பரப்பில் அவரது உடலை அடக்கம் செய்ய முடிவு செய்யப்பட்டது. பிப்ரவரி 14 அன்று, உயர்படி முதல்வரின் இறுதிச் சடங்குகள் அங்கு நடைபெற்றன.
மோர் இக்னேஷியோஸ் டேரோ தேவாலயம் தேவாலயத் தலைவரின் பிரதிநிதியான மோர் யூலியோஸ் எலியாஸ் கோரோவால் உயர்படி முதல்வரின் கல்லறைக்கு மேல் கட்டப்பட்டது. உயர்படி முதல்வரின் நினைவகம் சிரியாக் ஆர்த்தடாக்ஸ் தேவாலயத்தால் பாதுகாக்கப்படுகிறது. பின்னாளில் இந்த இடம் வழிபாட்டுக்குரிய இடமாக ஆனது. ஆண்டுதோறும் மலங்காராவில், பிப்ரவரி 13, ஆண்டு ஓர்ம பெருநாள் திருவிழா இங்கு பிரபலம். உலகம் முழுவதிலுமிருந்து ஆயிரக்கணக்கான யாத்ரீகர்கள் காலால் கல்லறையை தரிசிக்கின்றனர். வலது|thumb|299x299px| திருவிழா மற்றும் பாத யாத்திரை [== குறிப்புகள் ==
வெளி இணைப்புகள்
பகுப்பு:பத்தனம்திட்டா மாவட்டத்திலுள்ள கிறிஸ்தவக் கோயில்கள்
தமீம் அன்சாரி பின் ஜைது
தமீம் அன்சாரி பின் ஜைது ("Tamim bin Zaid") இஸ்லாமிய தீர்க்கதரிசி முகமது நபியின் தோழர்களில் ஒருவர் ஆவார். இவரது அடக்கத்தலம் இந்தியாவின் தமிழ்நாட்டில் சென்னை அருகே கோவளம் கடற்கரைப் பகுதியில் உள்ளது. முகமது நபியின் தோழர்களில் இந்தியாவிற்கு வந்து இங்கேயே இறந்தவர்களில் இவரும் ஒருவர்.
சிறப்பு
இவர் முகமது நபியுடன் பத்ரு போரில் கலந்து கொண்ட 313 நபித்தோழர்களில் ஒருவராவார்.
பயணம்
கலீபா உமர் அவர்களின் ஆட்சிக் காலத்தில் அரேபியாவிலிருந்து ஆசியக் கண்டத்திற்கு பயணம் செய்ய விரும்பினார் மகான் தமீம் அன்சாரி அதன்படி சிந்து பிரதேசத்திற்கு வந்து 18 ஆண்டுகள் தங்கி திருப்பணியாற்றினார்.
தர்கா
புனித இறைநேசர் தமீம் அன்சாரியின் உடல் தங்கிய இடத்திலேயே தர்கா எழுந்தது. மூன்று ஏக்கர் நிலப்பரப்பில் அமைந்துள்ள கோவளம் தர்காவைக் கட்டுவதில் வாலாஜா நவாப் முக்கிய பங்காற்றினார்.
மேற்கோள்கள்
பகுப்பு:நபித்தோழர்கள்
இந்தலூர் ஊராட்சி
இந்தலூர் ஊராட்சி (Indalur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1623 ஆகும். இவர்களில் பெண்கள் 808 பேரும் ஆண்கள் 815 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எசுப்பானியப் பேரரசு
எசுப்பானியப் பேரரசு (Spanish Empire) (Imperio Español) என்பது ஐரோப்பா, அமெரிக்கா, ஆப்பிரிக்கா, ஆசியா, ஓசியானியா ஆகிய உலகப்பகுதிகளில், எசுப்பானியா நேரடியாக ஆட்சிசெய்த பிரதேசங்களையும் குடியேற்றங்களையும் உள்ளடக்கிய நிலப்பரப்பு ஆகும்.
எசுப்பானியப் பேரரசு கண்டுபிடிப்புக் காலத்திலிருந்து தொடங்கியது. எனவே, உலகளாவிய விரிவுகொண்ட முதல் பேரரசுகளுள் ஒன்றாக அது திகழ்ந்தது. ஆப்சுபர்க்கு (Habsburg) வம்ச அரசர்களின் ஆட்சியின்கீழ் எசுப்பானியாவின் உலகளாவிய அதிகாரம் தன் உச்சக்கட்டத்தை எட்டியது. எசுப்பானியா ஓர் உலக வல்லரசாக மாறியது.
எசுப்பானியா 15ஆம் நூற்றாண்டில் பேரரசாக மாறத் தொடங்கியதிலிருந்து, நவீன உலக விரிவாண்மையும் ஐந்து நூற்றாண்டுகளாக ஐரோப்பா உலக அளவில் கோலோச்சிய செயல்பாடும் ஆரம்பித்தது. எசுப்பானியா 1492இல் தொடங்கி அமெரிக்கா நோக்கி கடற்பயணங்களை மேற்கொண்டது. அதிலிருந்து சுமார் ஆறு நூற்றாண்டுகளாக எசுப்பானியாவின் ஆதிக்கம் ஐரோப்பிய எல்லைகளைத் தாண்டிச் சென்றது. எசுப்பானியாவின் குடியேற்ற ஆதிக்கத்தின் கீழ் இருந்த ஆப்பிரிக்க பிரதேசங்கள் 1970களில் சுதந்திரம் அடைந்தன. அதுவரையிலும் எசுப்பானியாவின் பேராண்மை உலகளவில் நீடித்தது.
எசுப்பானியாவின் பகுதிகள் ஒன்றுபடுதல்
எசுப்பானியாவில் நிலவிய மாகாண ஆட்சிகளுள் கஸ்தீலியா பிரதேசமும் அரகோன் பிரதேசமும் முதன்மைபெற்றிருந்தன. கஸ்தீலியாவின் ஆட்சியைப் பிடிக்க 1475-1479 காலகட்டத்தில் நிகழ்ந்த போரில் இசபெல்லா அணி வெற்றிபெற்றது. அதை எதிர்த்த ஹுவானா அணி தோல்வியுற்றது. இசபெல்லா ஏற்கனவே அரகோன் பிரதேச இளவரசரான பெர்டினான்டு என்பவரை மணந்திருந்ததால், கஸ்தீலியாவும் அரகோனும் ஒரே அரசர்களின் கீழ் வரலாயின. இசபெல்லாவும் பெர்டினான்டும் "கத்தோலிக்க அரசர்கள்" (Catholic Monarchs- எசுப்பானியம்: los Reyes Catolicos) என்னும் பெயராலும் அழைக்கப்படுகிறார்கள்.
கிறிஸ்டோபர் கொலம்பஸ் கடல் பயணம் மேற்கொள்ளல்
அதே 1472ஆம் ஆண்டில் எசுப்பானிய அரசர்களான இசபெல்லா-பெர்டினான்டு தம்பதியர் ஆதரவோடு, கிறிஸ்டோபர் கொலம்பஸ் அட்லான்டிக் பெருங்கடலில் மேற்குத் திசை நோக்கிப் பயணம் சென்று இந்தியாவுக்குக் கடல்வழி கண்டுபிடிக்க முயன்றார். ஆனால், இந்தியாவை வந்தடைவதற்குப் பதிலாக அமெரிக்கா என்னும் புதியதொரு பெருநிலப்பகுதியைக் கண்டுபிடித்தார்.
அதிலிருந்து ஐரோப்பா, குறிப்பாக எசுப்பானியா, அமெரிக்காக்களில் குடியேற்ற ஆதிக்கம் ஏற்படுத்தத் தொடங்கியது.
thumb|left|300px|எசுப்பானியாவுக்கும் பிரான்சுக்கும் இடையே ஏற்பட்ட ஒப்பந்தம் (1559) சிறப்பிக்கப்படுகிறது
thumb|325px|ரோக்ருவா நகரில் நிகழ்ந்த சண்டை (1643). இதிலிருந்து எசுப்பானியாவின் சிறப்பு மங்கத்தொடங்கியது.
thumb|250px|பீசண்டு தீவில் எசுப்பானிய மன்னர் நான்காம் பிலிப்பு, பிரான்சு மன்னர் பதினான்காம் லூயி ஆகியோர் சந்தித்தல் (1660, சூலை 7).
thumb|300px|லெப்பாண்டோ சண்டை (1571). மத்தியதரைக் கடலில் கோலோச்சிய ஓட்டோமான் பேரரசின் கடல்படை வலிமை இச்சண்டையில் முறியடிக்கப்பட்டது.
thumb|left|250px|காயமார்க்கா சண்டையில் எசுப்பானியாவும் இன்கா தொல்குடி அமெரிக்கர்களும் மோதியபோது, இன்கா மன்னர் அத்தகுவால்ப்பா பல்லக்கில் வர, எசுப்பானியப் படை அவரைச் சூழ்ந்துகொள்ளல்.
thumb|right|மெக்சிகோவில் குடியேற்ற ஆதிக்க காலத்தில் எசுப்பானியர் கட்டிய அரச மாளிகை. இப்போது மெக்சிகோ நாட்டு தேசிய மாளிகையாக உள்ளது.
thumb|300px|பஸ்ஸாரோ முனை என்னும் இடத்தில் 1718, ஆகத்து 11ஆம் நாள் நிகழ்ந்த சண்டை.
வெளி இணைப்புகள்
பகுப்பு:எசுப்பானிய வரலாறு பகுப்பு:முன்னாள் பேரரசுகள்
நிக்கோலஸ் கேஜ்
நிகோலஸ் கிம் கொப்போலா (Nicolas Kim Coppola) (பிறப்பு: சனவரி 7, 1964) என்பவர் அகாதமி விருது பெற்ற அமெரிக்க நடிகர், திரைப்பட இயக்குநர் மற்றும் திரைப்படத் தயாரிப்பாளர் ஆவார்.
இவர் 1980 ஆம் ஆண்டு முதல் ரைசிங் அரிசோனா (1987), தி ராக் (1996), ஃபேஸ் ஆப் (1997), கான் இன் 60 செகன்ட்ஸ் (2000), நேஷனல் டிரஷர் (2004), கோஸ்டு இரைடர் (2007), ரைவ் அங்ரி (2011), கோஸ்டு இரைடர் 2 (2012) என 70 க்கும் மேற்பட்ட திரைப்படங்களில் நடித்துள்ளார். இவர் தனது 32 வது வயதில் லீவிங் லாஸ் வேகாஸ் என்ற படத்தில் நடித்து சிறந்த நடிகருக்கான சிறந்த நடிகருக்கான அகாதமி விருதை வென்றுள்ளார்.
ஆரம்பகால வாழ்க்கை
கேஜ் சனவரி 7, 1964 ஆம் ஆண்டில் கலிபோர்னியாவின் லாங் பீச்சில் இலக்கியப் பேராசிரியரான ஆகஸ்ட் கொப்போலா மற்றும் நடனக் கலைஞரும் நடன இயக்குனருமான ஜாய் வோகெல்சாங்கிற்கு மகனாக பிறந்தார். இவர் கத்தோலிக்க குடும்பத்தில் வளர்ந்தார். இவரது தந்தை இத்தாலிய வம்சாவளியைச் சேர்ந்தவர் மற்றும் இவரது தாயார் செருமனி மற்றும் போலந்து வம்சாவளியைச் சேர்ந்தவர் ஆவார்கள்.
வெளி இணைப்புகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:ஆங்கிலத் திரைப்பட நடிகர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:சிறந்த நடிகருக்கான அகாதமி விருதை வென்றவர்கள் பகுப்பு:அமெரிக்கத் திரைப்பட இயக்குநர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
தேசிய தீநுண்மியியல் நிறுவனம் (பாக்கித்தான்)
பாக்கித்தானில் உள்ள தேசிய தீநுண்மியியல் நிறுவனம் (National Institute of Virology - Pakistan) உயிரியல் பாதுகாப்பு மையமாகச் செயல்படும் தேசிய ஆராய்ச்சி நிறுவனம் ஆகும். வளர்ந்து வரும் தொற்று நோய்களை அடையாளம் காணவும் ஒழிக்கவும் அர்ப்பணிக்கப்பட்ட தேசிய ஆய்வக தளமாகவும் உயிரியல் போர் முயற்சிகளாகவும் உள்ளது. கராச்சி பல்கலைக்கழகத்தால் சுகாதார அமைச்சகத்திற்காக நிர்வகிக்கப்படும் பிஎஸ்எல் 3 வகை ஆய்வகமாகும். கராச்சி பல்கலைக்கழகத்தின் வேதியியல் மற்றும் உயிரியல் அறிவியல் பன்னாட்டு நிறுவனம் செப்டம்பர் 19, 2019இல் தேசிய தீநுண்மியியல் நிறுவனத்தை நிறுவியது.
பாக்கித்தானில் சார்சு-கோ2 தீநுண்மி தொற்றால் ஏற்படும் நோயான கோவிட்-19-பெருந்தொற்று ஏற்பட்டபோது இந்த நிறுவனம் முக்கியத்துவம் பெற்றது. இந்நிறுவனம் கோவிட்-19-பெருந்தொற்றினைக் கண்டறியப் பரிசோதனைக் கருவிகளை உருவாக்கியுள்ளது. இந்தப் பரிசோதனைக் கருவி இறக்குமதி செய்யப்பட்ட கருவிகளைக் காட்டிலும் மிகக் குறைந்த செலவில் தயாரிக்கப்படுகிறது. இதனால் அதிக எண்ணிக்கையிலான குடிமக்கள் கொரானோ சோதனைக்கு உட்படுத்தப்பட்டார்கள். பாகிஸ்தானில் பெருந்தொற்று ஏற்பட்டபோது, சிந்து மாகாண அரசு பாக்கித்தானின் மத்திய அரசின் சுகாதார அமைச்சகத்துடன் இணைந்து தொற்று நோய்களுக்கான சிகிச்சைக்கான தடுப்பூசிகள் மற்றும் மருந்துகளை உருவாக்க பணியினை துவக்கியது.
மேற்கோள்கள்
பகுப்பு:உயிரியல் ஆய்வகங்கள்
எருது (சீன சோதிடம்)
thumb|250px எருது சீன சோதிடத்தின் இரண்டாவது குறி ஆகும். 1925, 1937, 1949, 1961, 1973, 1985, 1997, 2009, 2021, 2033 ஆகிய வருடங்கள் எருது வருடம் ஆகும். இந்த வருடத்தில் பிறந்தவர்கள் உழைப்பாளிகளாகவும், மிகுந்த தன்னம்பிக்கை உடையவர்களாகவும், கோபம் கொண்டவர்களாகவும் இருப்பார்கள் என்பது சீன சோதிடத்தின் கணிப்பு ஆகும்.
பெயர்க்காரணம்
ஒரு காலத்தில் முதல் வருடக்குறியாக யார் வருவது என்பதில் விலங்குகளிடையே மோதல் ஏற்பட்டது. இதற்கு தீர்வாக கடவுள் ஒரு ஆற்றை கடக்கும் போட்டி வைத்தார். இதில் எலி தந்திரமாக எருதின் முதுகில் மறைந்து கொண்டு சவாரி செய்தது. ஆற்றின் மறு கரையை எருது அடைந்ததும், அதர்க்கு முன்பாகவே எலி கரையில் குதித்து வெற்றி பெற்றது. இதனால் எருது இரண்டாவதாக வந்ததாக அறிவிக்கப்பட்டு, இரண்டாவது வருடச்சின்னமானது.
எருது சீன சோதிடத்தின் இரண்டாவது குறியாக வந்ததன் காரணமாக, சீனாவில் கூறப்படும் கதை இது.
வெளி இணைப்புகள்
பகுப்பு:சீன சோதிடம்
தகழி சிவசங்கரப் பிள்ளை
தகழி சிவசங்கரப் பிள்ளை (Thakazhi Sivasankara Pillai, തകഴി ശിവശങ്കര പിള്ള, ஏப்ரல் 17, 1912 - ஏப்ரல் 10, 1999) மலையாள மொழியின் யதார்த்தவாத முற்போக்கு எழுத்தாளர்களில் முக்கியமானவர். ஞானபீட விருது பெற்றவர். மலையாள மொழியில் 36 நாவல்களையும் 500க்கு மேற்பட்ட சிறுகதைகளையும் ஒரு நாடகத்தையும் எழுதியிருந்ததால் பரவலாக அறியப்பட்டார்.
தாக்கங்கள்
கை டி மாப்பசான், கார்ல் மார்க்ஸ், சிக்மண்ட் பிராய்ட்.
வாழ்க்கைக் குறிப்பு
சிவசங்கரப்பிள்ளை கேரளாவிலுள்ள ஆலப்புழா அருகே தகழி என்ற கிராமத்தில் பிறந்தார். அப்பா பொய்ப்பள்ளிக்குளத்து சங்கரக்குறுப்பு. அம்மா பார்வதியம்மா. பிரபல கதகளி நடிகரான குரு குஞ்சுக்குறுப்பு தகழி சிவசங்கரப்பிள்ளையின் சித்தப்பா.
அம்பலப்புழா கடற்கரை ஆங்கிலப்பள்ளியில் ஏழாம் வகுப்பு வரை படித்தார். வைக்கத்திலும் கருவாற்றாவிலும் பள்ளியிறுதிப் படிப்பை முடித்தார். பின்னர் திருவனந்தபுரம் சட்டக் கல்லூரியில் பிளீடர் படிப்பை முடித்தார். அப்போது கேரளத்தின் முக்கியமான இலக்கிய விமர்சகரான கேசரி பாலகிருஷ்ணபிள்ளையின் மாணவரானார். கேரளகேசரி இதழின் நிருபராக பணியாற்றினார். 1934ல் காத்தம்மாவை மணந்துகொண்டார். நெடுமுடி தெக்கேமுறி செம்பகச்சேரி சிறைக்கல் வீட்டில் கமலாட்சியம்மா என்பது காத்தம்மாவின் முழுப் பெயர். அம்பலப்புழா நீதிமன்றத்தில் பி பரமேஸ்வர பிள்ளை என்ற வழக்கறிஞரின் கீழே பணியாற்றினார். அப்போது கம்யூனிஸ்டுக் கட்சி ஈடுபாடு வந்தது. முற்போக்கு எழுத்தாளர் சங்க ஊழியராக பணியாற்றினார். கேரளத்தில் முற்போக்கு எழுத்தாளர் சங்கத்தை நிறுவி நிலைநாட்டியவர் தகழி.
இவர் கேரள சாகித்ய அக்காதமி என்ற அமைப்பை தலைமை ஏற்று திறம்பட நடத்தியிருக்கிறார்.
இலக்கிய வாழ்க்கை
தகழி தன் 13 ஆம் வயதில் முதல்கதையை எழுதினார். கேசரி பாலகிருஷ்ணபிள்ளை வழியாக முற்போக்கு எழுத்தில் ஈடுபட்ட தகழி யதார்த்தவாத அழகியல் கொண்ட முற்போக்கு படைப்புகளை எழுதினார். அவர் பிறந்த நிலப்பகுதி குட்டநாடு என்று அழைக்கப்பட்டது. அதைப்பற்றி விரிவாக எழுதியமையால் குட்டநாட்டின் இதிகாசக்காரர் என்று அவர் சிறப்பிக்கப்பட்டார்
1934ல் வெளிவந்த தியாகத்தின் விலை என்ற நாவல் அவரது முதல் பெரும் படைப்பாக அமைந்தது. 600 சிறுகதைகளை எழுதினார். வெள்ளப்பொக்கத்தில் என்ற அவரது கதை மிகப்பிரபலமான ஒன்று. 1954ல் வெளிவந்த செம்மீன் அவரது மிகப் புகழ் பெற்ற நாவல். இதை ராமு காரியாட்டு 1965ல் திரைப்படமாக தயாரித்தார். அந்தப் படம் தேசிய விருது பெற்றது. அதற்கு சிவசங்கரப் பிள்ளையே திரைக்கதை எழுதினார். இவரது பெரும்பாலான நாவல்கள் திரைப்படங்களாக வந்தன. இரண்டு இடங்கழி, அனுபவங்ஙள் பாளிச்சகள், அடிமகள், ஏணிப்படிகள் போன்றவை முக்கியமான படங்கள்.
ஏணிப்படி என்ற நாவலுக்காக கேந்திர சாகித்திய அக்காதமி விருது வழங்கப்பட்டது. 1984ம் ஆண்டுக்கான ஞானபீட விருதை கயிறு என்ற நாவலுக்காக பெற்றார்.
தலைமறைவு வாழ்க்கை
விடுதலைப் போராட்ட இயக்கத்திலும் பங்கு பெற்ற இவரது செயல்பாடுகள் அனைத்தும் காவல்துறையினரின் கண்காணிப்புக்கு உட்படுத்தப்பட்டன. எனவே திருச்சூர் அருகிலுள்ள “தடக்கன்சேரி” எனும் ஊரில் இவர் தலைமறைவு வாழ்க்கையை மேற்கொண்டார்.
மரியா மனாகோவா
மரியா மனாகோவா (Maria Manakova) என்பவர் உருசியாவின் கசான் நகரில் பிறந்த செர்பிய நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1974 ஆம் ஆண்டு மார்ச்சு மாதம் முதல்  நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் சதுரங்கம் ஆடி வருகின்றார். செர்பிய நாட்டில் பல ஆண்டுகளாக வசித்து வரும் மரியா யுகோசுலேவியா பெண்கள் சதுரங்க அணிக்காக விளையாடி வருகிறார். 1999 ஆம் ஆண்டு பத்தூமி நகரில் நடைபெற்ற பெண்கள் ஐரோப்பிய அணி சதுரங்க சாம்பியன் பட்டப் போட்டியில் யுகோசுலேவிய அணி வெள்ளிப் பதக்கம் வென்றது. மரியா எந்த ஆட்டத்திலும் விளையாடாமல் அணியில் மாற்று ஆட்டக்காரராகவே இருந்தார். அடுத்த ஆண்டு நடைபெற்ற பெண்கள் உலக சதுரங்க சாம்பியன் பட்டப் போட்டியில் போட்டியிட்ட மரியா இரண்டாவது சுற்று வரை முன்னேறினார். 2013 ஆம் ஆண்டு செர்பிய பெண்கள் சாம்பியன் பட்டத்தை மரியா வென்றார்.
இவருடைய அதிகபட்ச எலோ தரப்புள்ளிகள் 2395 ஆகும். ஏப்ரல் 2001 இல் இந்த புள்ளிகளை அவர் எடுத்திருந்தார்.